cipta: ingkang minôngka êpang, tanduking graita: ingkang minôngka godhong, êmpaning karsa: ingkang minôngka sêkar, pêncaring pôncadriya: ingkang minôngka uwoh, kaananing rahsa: ingkang minôngka isi, urubing pramana. Amila yèn wontên manusa ingkang tansah anjurungi ardaning budi angkara, punika pralampitanipun kadosdene thêthukulan ingkang tansah kabêntèrên ing sadintên-dintên. Môngka botên pikantuk jawah, ingkang tamtu godhongipun sami alum. Aluming godhong têmahan sami gogrog. Gogroging godhong uwitipun sayêkti ngarang, ngaranging uwit têmahan brêbêg lajêng tumuntên dhumawah ing siti.